钦定古今图书集成/理学汇编/学行典/第209卷 > 陈理
## 钦定古今图书集成/理学汇编/学行典/第209卷 > 陈理

按《上虞县志》：“陈理，字裕之，性至孝，事父衡备尽孝养。
衡贡任万载丞，年八十有六，病笃，理吁天身代。时仲
秋，渴思鲜李，理往圃抱李树哀号竟日。忽树梢一李
大如瓯，赤如日，欢呼进父，啖之，顿生津液。病愈，昔卧
冰鱼跃，泣竹笋生，皆缘孝感格获。李秋园非孝格不
至此，缙绅先生诗歌盈百，备载《瑞李图》。”